3. september 2019

**REFERAT af Hovedbestyrelsesmøde, afholdt i Huset, mandag, den 2. september 2019**

**Deltagere:** Henrik Persson (HP) – Rene Thor Olsen (RTO) - Jens Risum (JR) – Karin Nielsen (KN) – Thomas Sørensen (TS) – Flemming Gutheil (FG) – Jeppe Friborg (JF) – Torben Peters (TP) – Bjarne Kellberg (BK) – Søren Bergquist (SB) samt Eva Sehested (ES).

**Afbud:** Gunner Jensen – Christina Thrane.

**Fraværende:** Erik Ørnskov – Bo de Fries – Bent Lind – Philip Schwartz.

**Dagsorden:**

1. **Referater: (HB mødet den 13. maj 2019)**

Blev godkendt uden bemærkninger.

1. **Økonomi**

* JR gav en summarisk orientering. Vi følger budgettet, dog med periodeforskydninger. Likviditeten er god, men det er nødvendigt af hensyn til udlæg i forbindelse med renoveringen af Huset, indtil vi får dem refunderet af Kommunen.

1. **Sommerlejren**

* Der var enighed om at der skal anskaffes en hjertestarter til lejren. ES undersøger mulighederne for at få den betalt af Hjerteforeningen.
* Sommerens affaldsproblemer gentog sig i 2019. Da det ikke er muligt at få en fornuftig aftale med kommunen, henstilles der til at egne afdelinger tager hensyn til den begrænsede kapacitet.

1. **Huset**

* Renoveringen er ved at være afsluttet, og resultatet er blevet rigt flot. De fleste møbler bevares, men er afskaffet nye møbler til sofaafsnittet og der kommer en fast bænk i den lille stue.
* Afdelingerne er bedt om at komme med gode og interessante billeder til opsætning.
* For at markere afslutningen af renoveringen er der indbudt til åbent hus fredag d. 27/9.
* Naboerne i NØ 27 har forespurgt om lån af Huset og især haven til deres bryllup næste sommer. På den ene side har vi en principielt beslutning om ingen private fester og på den anden side ønsker vi et godt naboskab. HP blev bedt om at kontakte naboerne med henblik på acceptabel løsning.

1. **Administrationen**

* Der havde i juni været en naboklage over høj musik. Imidlertid var arrangementet i Emdruparken, men vi henstiller til Fodbold og Nykker om at tage rimelige hensyn ved lignende arrangementer.
* ES bad afdelingerne om snarest at afgive ønsker om sommerlejren i 2021.

1. **Projekt tennishal**

* Man er i gang med Merkur Andelskasse om vilkår for finansiering.
* Tennisklubben vil afholde ekstraordinær generalforsamling for at få projektet godkendt.
* HB opfordres til at sende evt. tvivlsspørgsmål til JF inden næste HB møde. Glashuset bliver revet ned, og der undersøges etablering af en mindre bygning i den fjerne ende.

1. **Tilskud til Fodbold**

* Det drejede sig til tilskud til lederuddannelse, som blev bevilget. Normalt bliver disse ansøgninger klaret administrativt.

1. **Spørgeskemaundersøgelse**

* Punktet ble udskudt til næste møde. HP har bolden.

1. **Nyt fra afdelingerne**

* Fodbold er blevet opmærksom på, at de skal indsende ønsker om timeønsker tilsvarende som man gør vedrørende Emdruphallen. Samtidig drejer sagen sig om kommunens introduktion af brugerbetaling, hvor reglerne fortsat er fuldstændig uklare.
* FG var blevet bedt om at hjælpe i forbindelse med KFUMs gamle eksklusivaftale til hele Emdrupparken, og han gennemgik den summarisk på mødet.

1. **Etablering af Ungeudvalg**

* Det er fortsat et problem at få unge ind i selve HB arbejdet, men glædeligt at det går godt til konkrete arbejdsopgaver både med Huset og sommerlejren.

1. **Nyt fra udvalgene:**

* Der afholdes brugerbestyrelsesmøde d. 3/9, hvor vi vil fremføre en generel kritik at uløste opgaver og den manglende oprydning og plads til restaurationens affald.
* Der er fortsat en del brugerbestyrelsesmidler til disposition. FG, HP og JR har bolden.
* TS og JR tager en samtale med Nykker vedr. parkering og oprydning efter fester.

1. **Eventuelt:**

* TS påpegede problemet med de mangler nøgler der er i cirkulation.

*ref.:JR/ES*